අන්තර් පාසල් ජාතික ඔරු පැදීමේ වාර්ෂික තරගාවලියේ අවුරුදු 18න් පහළ තරග ඉසව් තුනක රන් පදක්කම් ද, අවුරුදු 20න් පහළ තරග ඉසව්‍ දෙකක රන් පදක්කම් ද දිනා ගනිමින් සමස්ත බාලක ශූරතාව අත්කර ගැනීමට ආනන්ද විදුහල සමත්විය.එහි බාලිකා සමස්ත ශූරතාව දිනාගනු ලැබුවේ අවුරුදු 14න් පහළ, 16න් පහළ හා 20න් පහළ තරග ඉසව්වන් හී රන් පදක්කම් පහක් අත්කර ගත් බිෂොප් බාලිකා විදුහල විසිනි.වයස් කාණ්ඩ යටතේ පසුගියදා කොළඹ ඔරුපැදීමේ ක්‍රීඩා සමාජයේ මෙහෙයවීමෙන් බේරේ වැවේ පවත්වනු ලැබූ මේ තරගාවලියේ බාලක ශූරතාව දිනූ ආනන්ද විදුහලේ අවුරුදු 20න් පහළ Coxed Fours තරග ඉසව්වට නායක බුද්ධිම වික්‍රමරත්න (Bow), උප නායක සචින්ත වික්‍රමසිංහ (Two), ශ්‍රීවන් කොතලාවල ( Three), අෂාන් පිටිආරච්චි ( Stroke) සහ සුබෝද් ගුණසේකර (Cox ) ඇතුළත් වූහ.සමස්ත බාලිකා ශූරතාව සඳහා බිෂොප් විදුහල සමග දැඩි සටනක නිරත වූ කාන්තා විදුහල අවුරුදු 20න් පහළ බාලිකා ශූරතාව අත්කරගත්තේය.